text: Fans får chancen for at sige farvel til deres helt
  07 november 2012 kl. 09.17
  Superligaens topscorer Gilberto Macena skiftede i januar fra AC Horsens til kinesiske Shandong Luneng Taishan FC. Horsens' fans nåede ikke at sige ordentligt farvel. Nu får de chancen.
  Gilberto Macena spillede godt fem år for AC Horsens. Han blev hurtigt populær, og blev den mest scorende spiller i Horsens gennem tiderne med 87 mål i 189 kampe.
  På fredag er han tilbage i Horsens, når AC Horsens møder AGF i Horsens.
  Her får fansene mulighed for at hylde ham.
  - Gilberto Macena har haft en kæmpe betydning for AC Horsens og byen, og vi glæder os til at se ham igen og til at se ham blive hyldet på sin tidligere hjemmebane. Han var en sand målmaskine for os, og han fortsætter heldigvis med at score mål i Kina, hvor han nåede op på 10 mål og ni assists i denne sæson, fortæller AC Horsens? direktør Henrik Ravn til klubbens hjemmeside.
  